Ψητά καλαμάρια γεμιστά με «πάστα» αρωματικών
Το δημοφιλές θαλασσινό σε μια εκδοχή νηστήσιμη και νόστιμη.
1 κιλό καλαμάρια μέτρια ή μεγάλα (ολόκληρα), φρέσκα ή κατεψυγμένα, καθαρισμένα, 2 κουτ. σούπας φύλλα μαϊντανού, ψιλοκομμένα, 2 κουτ. σούπας «φύλλα» άνηθου, ψιλοκομμένα, 1 μικρό κρεμμύδι ξερό, τριμμένο, 2 σκελίδες σκόρδου καθαρισμένες, χωρίς τη φύτρα, 1 κουτ. σούπας μουστάρδα απαλή, 2 κουτ. σούπας φρυγανιά τριμμένη, 3 κουτ. σούπας ελαιόλαδο, αλάτι, φρεσκοτριμμένο πιπέρι, 2/3 φλιτζ. τσαγιού ελαιόλαδο, χυμός και ξύσμα από 2 μικρά λεμόνια (κατά προτίμηση ακέρωτα, βιολογικά), 1/2 κουτ. γλυκού πάπρικα της αρεσκείας μας, 1/2 κουτ. γλυκού ρίγανη ξερή, τριμμένη, 1/2 κουτ. γλυκού θυμάρι ξερό, τριμμένο, αλάτι, πιπέρι φρεσκοτριμμένο
Για να φτιάξουμε ψητά καλαμάρια γεμιστά με «πάστα» αρωματικών, αρχικά ανάβουμε το γκριλ για να ζεσταθεί πολύ καλά. Πολτοποιούμε όλα τα υλικά (μαϊντανό, άνηθο, κρεμμύδι, σκόρδο, μουστάρδα, φρυγανιά, ελαιόλαδο, αλάτι, πιπέρι) στο μούλτι.Με ένα κουταλάκι γεμίζουμε με λίγο από αυτό το μείγμα κάθε καλαμάρι.Αλείφουμε εξωτερικά τα καλαμάρια με λίγο ελαιόλαδο. Προτού τα βγάλουμε από τον φούρνο, δοκιμάζουμε με ένα πιρούνι να δούμε αν έχουν ψηθεί. Βάζουμε όλα τα υλικά (ελαιόλαδο, χυμός και ξύσμα λεμονιού, πάπρικα, ρίγανη, θυμάρι, αλατοπίπερο) σε ένα μπολ και τα χτυπάμε ελαφρά με ένα πιρούνι. Μόλις ψηθούν τα καλαμάρια, τα βάζουμε στο ξύλο κοπής και τα κόβουμε με ένα κοφτερό μαχαίρι σε λεπτές λωρίδες. Τα περιχύνουμε με το λαδολέμονο και τα σερβίρουμε. Μπορούμε να τα συνοδεύσουμε, τα ψητά καλαμάρια γεμιστά με «πάστα» αρωματικών, με πατάτες βραστές ή τηγανητές. 
Καλαμάρι , Θράψαλο,Κρεμμύδι,Λεμόνι